Document ID: 32014R0278

KOMISIJOS ĮGYVENDINIMO REGLAMENTAS (ES) Nr. 278/2014
2014 m. kovo 19 d.
kuriuo iš dalies keičiamas Reglamentas (ES) Nr. 185/2010, siekiant patikslinti, suvienodinti ir supaprastinti mažo kiekio sprogstamųjų medžiagų ieškiklių naudojimo tvarką
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 4 straipsnio 3 dalį,
kadangi:
(1)
patirtis, įgyta įgyvendinant Komisijos reglamentą (ES) Nr. 185/2010 (2), parodė, kad būtina peržiūrėti bendrųjų pagrindinių standartų, susijusių su mažo kiekio sprogstamųjų medžiagų aptikimo metodų naudojimu, įgyvendinimo tvarką;
(2)
specifinės aviacijos saugumo priemonės, susijusios su mažo kiekio sprogstamųjų medžiagų aptikimo ieškiklių naudojimu, turėtų būti patikslintos, suvienodintos arba supaprastintos, siekiant padidinti teisinį aiškumą, standartizuoti bendrą teisės aktų aiškinimą ir užtikrinti, kad bendrieji pagrindiniai aviacijos saugumo standartai būtų kuo geriau įgyvendinti;
(3)
pakeitimai susiję su priemonėmis, apibūdinančiomis leidžiamą mažo kiekio sprogstamųjų medžiagų aptikimo ieškiklių naudojimą keleiviams, kitiems nei keleiviai asmenims, rankiniam bagažui, bagažo skyriuje vežamam bagažui, kroviniams, paštui, orlaivio atsargoms tikrinti, ir su mažo kiekio sprogstamųjų medžiagų ieškiklių saugumo įrangos techniniais reikalavimais;
(4)
todėl Reglamentas (ES) Nr. 185/2010 turėtų būti atitinkamai iš dalies pakeistas;
(5)
šiame reglamente numatytos priemonės atitinka Civilinės aviacijos saugumo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 185/2010 priedas iš dalies keičiamas pagal šio reglamento priedą.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. kovo 19 d.

Labels: 7
8
1